CELEX: 62017TN0173
Language: et
Date: 2017-03-16 00:00:00
Title: Kohtuasi T-173/17: 16. märtsil 2017 esitatud hagi – TestBioTech versus komisjon

22.5.2017   
            
            
               ET
            
            
               Euroopa Liidu Teataja
            
            
               C 161/31
            
         16. märtsil 2017 esitatud hagi – TestBioTech versus komisjon
   (Kohtuasi T-173/17)
   (2017/C 161/44)
   Kohtumenetluse keel: inglise
   
      Pooled
   
   
      Hageja: TestBioTech eV (München, Saksamaa) (esindajad: K. Smith, QC ja barrister J. Stevenson)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 9. jaanuari 2017. aasta otsus, millega lükati tagasi vaie komisjoni 22. juuli 2016. aasta rakendusotsuste (EL) 2016/1215 (1), (EL) 2016/1216 (2) ja (EL) 2016/1217 (3) peale, millega anti vastavalt turulelaskmise load geneetiliselt muundatud sojaubadele FG 72, MON 87708 x MON 89788 ja MON 87705 x MON 89788 määruse (EÜ) nr 1829/2003 (4) alusel;
            
         
               —
            
            
               mõista hageja kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja ühe väite, mille kohaselt komisjon ei täitnud oma kohustusi, mis tulenevad määrusest (EÜ) nr 1829/2003, eelkõige selle artiklitest 14 ja 16, kui ta jättis läbi viimata sobiva ja täieliku ohutushindamise enne turulelaskmise loa andmist või jättes tagamata, et pärast turustamist viiakse läbi tõhus järelevalve.
   Komisjon eksis, kui ta tugines asjakohasele Euroopa Liidu õigusele pestitsiidide kontrolli kohta, sest selles ei käsitleta spetsiifiliselt geneetiliselt muundatud organisme.
   
      (1)  Komisjoni 22. juuli 2016. aasta rakendusotsus (EL) 2016/1215, millega lubatakse turule lasta geneetiliselt muundatud sojauba FG72 (MST-FGØ72-2) sisaldavaid, sellest koosnevaid või sellest valmistatud tooteid vastavalt Euroopa Parlamendi ja nõukogu määrusele (EÜ) nr 1829/2003 (ELT 2016, L 199, lk 16).
   
      (2)  Komisjoni 22. juuli 2016. aasta rakendusotsus (EL) 2016/1216, millega lubatakse turule lasta geneetiliselt muundatud sojauba MON 87708 × MON 89788 (MON-877Ø8-9 × MON-89788-1) sisaldavaid, sellest koosnevaid või sellest valmistatud tooteid vastavalt Euroopa Parlamendi ja nõukogu määrusele (EÜ) nr 1829/2003 (ELT 2016, L 199, lk 22).
   
      (3)  Komisjoni 22. juuli 2016. aasta rakendusotsus (EL) 2016/1217, millega lubatakse turule lasta geneetiliselt muundatud sojauba MON 87705 × MON 89788 (MON-877Ø5-6 × MON-89788-1) sisaldavaid, sellest koosnevaid või sellest valmistatud tooteid vastavalt Euroopa Parlamendi ja nõukogu määrusele (EÜ) nr 1829/2003 (ELT 2016, L 199, lk 28).
   
      (4)  Euroopa Parlamendi ja nõukogu 22. septembri 2003. aasta määrus (EÜ) nr 1829/2003 geneetiliselt muundatud toidu ja sööda kohta (ELT 2003, L 268, lk 1; ELT eriväljaanne 13/32, lk 432).